Jami'ar Jihar Kaduna (Kasu). Babban makaranta ce ta gaba da sakandare dake Jihar Kaduna, Nijeriya. An samarda makarantar ne a shekara ta 2004. Tana da fannonin Ilimi bakwai da shashen karatuttuka 39. Dakin littafai na jami'ar nada littafai sama da 17, 000. Tana da rassa biyu a kananan hukumomi biyu dake jihar: Kafanchan da Kaduna. Taken jami'ar shine "Ilimi dan cigaba da hadin kai". Shugaban jami'ar shine farfesa Muhammad Tanko. Dokar data samar da jami'ar itace wata doka da jihar Kaduna tagabatar a watan Mayu shekara ta 2004 a karkashin gwamnatin Alh. Ahmed Mohammed Makarfi, Wadda ta bukaci bunkasa ilimi a fadin jihar. Sai aka yarda da samar da rassa biyu: daya a birnin Kaduna daya kuma a Kafancan, reshen dake Kaduna shiya soma aiki yana Samar da shaidar digiri. Sai Dakta. Ahmed Mohammed Makarfi tsohon gwamnan waccan lokaci yanada Farfesa Idris Abdulkadir yazama babba shugaban jami'ar na farko, sai Farfesa Abubakar Sani Sambo ya zama mataimakin shugaban jami'ar. Bayan wani lokaci sai Farfessa Aminu S. Mikailu, ya amshi matsayin mataimakin jami'ar bayan gwamnatin tarayya ta nada Farfessa Sambo a matsayin shugaban hukumar makamashi ta kasar.